Nog net agtien slapies. – Bali Drome
Sowaar, my kaartjies is bespreek en betaal. Bali, ek is oppad.
Die aankoop lysie is nog nie baie lank nie, so hierdie keer gaan ek bietjie nuwe kuns-items inbring. Kry min kans om dit te doen. Bali is onder andere baie bekend vir sy juwele, veral silwerware. Ook vir skulpkuns.
Ek gaan so twee weke weg wees, maar ek vat almal van julle wat graag wil, saam. Wi-Fi is vrylik beskikbaar, so skryf en blog, fotos plaas, dit gaan defnitief gebeur. Ek gaan nie weer so lank van my ‘familie’ af weg nie.
Die beplanning is om meeste van die tyd in Ubud te bly, daar in die middel van die eiland. En ek gaan die vuurspuwende berg sowaar kan dophou.
Die aankoop van meubels gaan steeds prioriteit nommer een wees, asook die rondloop en soek na ñ paar moeilike versoeke wat kliënte mee vorendag gekom het. Heerlik!!!
My blyplekke is uitgekies, na baie dink en opweeg en weer dink. Veral in Ubud wil ek in die middel van die dorpie bly. Naby eetplekkies, boekwinkels en museums. Wayan sal my meeste oggende kom oplaai sodat ons in die landelike areas kan gaan aankoop, maar hier van drie uur af is ek terug en kan ek net my eie ding doen. Raak ek nou skoon kortasem van opgewondenheid!
Kuta gaan wel ook aan die beurt kom, en die see. Maar met die Mosambiek-sand nog in sommige van my plakkies, sal swem nie veel aftrek kry nie. Fotos en nogmaals fotos neem, dit is wat ek wil doen. Sommer so agter die optogte aanstap en loer wat hulle als aanvang.
Tannie Bali. Bali Drome. Dis ek daai.☺
Author travel460Posted on Januarie 12, 2018 Januarie 15, 2018
20 thoughts on “Nog net agtien slapies.”
Januarie 12, 2018 om 12:13 nm
Ek lees sommer die opwinding en afwagting raak. Baie baie fotos asseblief
Januarie 12, 2018 om 12:15 nm
O ja, ek gaan dit hierdie keer sowaar oordoen.
Januarie 12, 2018 om 12:27 nm
Januarie 12, 2018 om 12:48 nm
Ek! Ek wil saaaaam!!! Ek is só bly Wayan is OK na die berg se dinge … het gewonder oor hom. Ek is saam met jou opgewonde en bly dat jy kan gaan.
Januarie 12, 2018 om 1:40 nm
Jy kry ñ ere plekkie, Christa. Wens jy kon regtig saamkom?
Januarie 12, 2018 om 1:44 nm
Ek wens daai nonsens van “if you can dream it, you can do it” was waar!
Januarie 12, 2018 om 2:05 nm
Opgewonde ! Ek gaan saam – die asem aan doeriekant ver-ver van jou blog screen. Jippieee – avontuur. 😀
Januarie 12, 2018 om 2:11 nm
Soek jy ñ venster of isle sitplek…?xxx
Januarie 12, 2018 om 2:39 nm
xxx sal aan die ceiling vasbyt. Eerste alles sien 😉
Januarie 12, 2018 om 2:30 nm
Jy het nie verniet die naam travel gekies nie…. mens kan die opwinding hoor. Eintlik kry ek lag vir jou…. dis soos ‘n kind wat nie vir sy kersgeskenk kan wag nie. Gaan geniet jouself vrou!!!! en ons sal deur fotos dit saam met jou ondervind.
Januarie 12, 2018 om 2:33 nm
☺ Jy ken my nou al alte goed, Kameel.xxx
Januarie 12, 2018 om 5:15 nm
Sh t! Ek wil saam!!!!! Wens ek was n rykman se vrou. Ek is so opgewonde vir jou part. Ubud was my favourite plek met al die meubelplekke waarheen Wayan ons gevat het, die ryslande om jou, Wayan se eetplekke, die geldtrek ritueel met hom wat seker maak dat ek my kaart terug sit . Nee kyk, fotos wil ek daagliks sien wat jy neem. In Kuta moet jy vir my n paar kussings koop by daai duur wit winkel langs die see. Maatjie, so bly jy gaan
Januarie 12, 2018 om 5:19 nm
Oooooooo lekker … hoop die berg het bietjie bedaar. Het lanklaas daarvan in die nuus gelees.
Sien uit na die foto’s
Januarie 12, 2018 om 6:53 nm
Wag vir my … ek pak my tas. Jy gaan dit so geniet en ons ook, so al “reisende” saam met jou.
Januarie 12, 2018 om 9:25 nm
Fantasties…ek kan nie wag vir al die stories en foto’s nie!
Januarie 13, 2018 om 4:40 nm
Beautiful image of sliver shell-art – I’ve never heard of it. And thank-you for taking all of your “blog-family” with you!
Januarie 13, 2018 om 5:21 nm
Ooeeeeer dit klink opwindend!!!!! Gaan geniet. Ek kan nie wag vir al die fotos nie!!!
Januarie 13, 2018 om 7:49 nm
Januarie 14, 2018 om 4:29 nm
Bring vir ons mooi saam… Daai wat jou asem in jou keel laat vassteek en jou oë gevange hou. En as die voorraad gekom het, wil ons van die eerstes wees wat sien.
Januarie 14, 2018 om 4:49 nm
Ek sal bietjie uitkyk vir iets wat jou naam ophet.
Vorige Previous post: Vorming.
Volgende Next post: Om die rivier af te loer.